બેંગલુરુ, તા.13 (પીટીઆઈ) : એરોસ્પેસ ક્ષેત્રની હિન્દુસ્તાન એરોનોટિકસ લિ. (હાલ)ને વ્યૂહાત્મક અસ્કયામત ગણાવતાં કોંગ્રેસ પ્રમુખ રાહુલ ગાંધીએ દેશ તેનું ઋણી છે. `હાલ'ના અહીંના એકમ ખાતે વર્તમાન અને પૂર્વ કર્મચારીઓને મળતાં તેમણે જણાવ્યું હતું કે `હાલ' માત્ર એક કંપની નથી, ભારતને જયારે સ્વાતંત્ર્ય મળ્યું ત્યારે દેશે ચોકકસ ક્ષેત્રોમાં પદાર્પણ સારુ જે કેટલાક વ્યૂહાત્મક અસ્કયામતોનું નિર્માણ કર્યુ તે પૈકીની `હાલ' એ ભારતને એરોસ્પેસ ક્ષેત્રમાં લઈ જવા પ્રચંડ કામ કર્યુ છે તે બેમિસાલ હોઈ ભારત તમારું ઋણી છે એમ રાહુલે પૂર્વ અને વર્તમાન કર્મચારીઓને સંબોધતાં જણાવ્યું હતુ. આ કોઈ સામાન્ય કંપની નથી, આ કંપની સાથે કામ કરવું એ ગર્વની બાબત છે. હાલની કાબેલિયત પર ભરોસો વ્યકત કરતા તેમણે કહ્યુ હતું કે તે `દેશની એકમાત્ર એવી કંપની છે જેની પાસે વિમાન બનાવવાનો અનુભવ છે. રાફેલ સોદા પર અસલ હક તમારો બને છે.'